《题怡闲卷和都察院经历黄仲𦙍韵》
明代·黄仲昭

声利劳人鬓易斑，红尘终日走间关。始知廊庙千钟禄，不及丘园一味闲。

载酒日游花屿上，携书时向竹林间。因君便欲辞轩冕，风月平分数亩山。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。